
Član 7.
Za dobijanje dozvole za rad potrebno je ispuniti sledeće uslove: 
1. Za ODBOJKAŠKOG TRENERA sa A-EXP dozvolom potrebna je: 
a) završena najmanje Viša trenerska škola–smer odbojka, 
b) da je trener član Udruženja odbojkaških trenera Srbije, 
v) da je trener zdravstveno sposoban za obavljanje stručnog rada u sportu. 
Zdravstveni pregled za trenera podrazumeva Lekarsko uverenje za zaposlenje – rad sa decom, i mora da obuhvati Opšti internistički pregled i Psihološki profil, koji može biti obavljen u Zavodu za sport i medicinu sporta Republike Srbije ili bilo kom Dispanzeru za medicinu rada u Zdravstvenim ustanovama u Srbiji. 
g) Tri (3) godine iskustva u struci i jedan od 3 kriterijuma: 
(1) OSVOJENA MEDALJA (1, 2. ili 3. mesto) na seniorskim takmičenjima pod pokroviteljstvom FIVB ili CEV kao prvi trener, ili 
(2) OSVOJENA MEDALJA (1, 2. ili 3. mesto) na klupskim takmičenjima u seniorskoj konkurenciji pod pokroviteljstvom FIVB i CEV kao prvi trener, ili 
(3) osvojena TRI TROFEJA U SENIORSKOJ KONKURENCIJI U NACIONALNIM TAKMIČENJIMA – Prvenstvo ili Kup kao prvi trener. 

2. Za ODBOJKAŠKOG TRENERA sa A dozvolom potrebna je: 
a) završena najmanje Viša trenerskaškola–smer odbojkaili završen trenerski kurs pod okriljem FIVB –Level III. b) 1 godina radnog iskustva kao prvi trener u seniorskoj kategoriji, 
v) da je trener član Udruženja odbojkaških trenera Srbije, g) da je trener zdravstveno sposoban za obavljanje stručnog rada u sportu. Zdravstveni pregled za trenera podrazumeva Lekarsko uverenje za zaposlenje – rad sa decom, i mora da obuhvati Opšti internistički pregled i Psihološki profil, koji može biti obavljen u Zavodu za sport i medicinu sporta Republike Srbije ili bilo kom Dispanzeru za medicinu rada u Zdravstvenim ustanovama u Srbiji. 

3. Za ODBOJKAŠKOG TRENERA sa B dozvolom potrebna je: 
a) završena najmanje Viša trenerskaškola–smer odbojkaili završen trenerski kurs pod okriljem FIVB –Level III. b) 1 godina radnog iskustva kao prvi trener u mlađim kategorijama (juniori, juniorke, kadeti, kadetkinje, pioniri, pionirke), 
v) da je trener član Udruženja odbojkaških trenera Srbije, 
g) da je trener zdravstveno sposoban za obavljanje stručnog rada u sportu. Zdravstveni pregled za trenera podrazumeva Lekarsko uverenje za zaposlenje – rad sa decom, i mora da obuhvati Opšti internistički pregled i Psihološki profil, koji može biti obavljen u Zavodu za sport i medicinu sporta Republike Srbije ili bilo kom Dispanzeru za medicinu rada u Zdravstvenim ustanovama u Srbiji. 

4. Za OPERATIVNOG ODBOJKAŠKOG TRENERA sa C dozvolom potrebna je: 
a) završena najmanje srednja škola 
b) završen program osposobljavanja III nivoa ili završen trenerski kurs pod okriljem FIVB –Level II. 
v) da je trener član Udruženja odbojkaških trenera Srbije 
g) da je trener zdravstveno sposoban za obavljanje stručnog rada u sportu. 

5. Za STATISTIČARA potrebna je završena najmanje srednja škola i 
a) pohađanje seminara za statističare 
b) da je član Udruženja odbojkaških trenera Srbije i 
v) da je zdravstveno sposoban za obavljanje stručnog rada u sportu. 

Član 8.

Izuzetno od uslova propisanih prethodnim članom, dozvola za rad može se izdati odbojkaškim trenerima, koji ne ispunjavaju uslove iz prethodnog člana, ako trener ispuni uslove za operativnog trenera propisane Pravilnikom o nomenklaturi sportskih zanimanja i: - isti imaju izuzetne trenerske rezultate sa A reprezentacijom kao prvi trener (medalje sa evropskog i svetskog prvenstva, Olimpijade, osvojeno klupsko prvenstvo Evrope, - izrađeni stručni radovi u oblasti odbojke, kao i starost iznad 45 godina, ili su imali izuzetne rezultate sa mlađim selekcijama (osvajanje medalja na svetskim ili evropskim prvenstvima), - ako su zatečeni da obavljaju poslove odbojkaškog stručnjaka‐trenera, a ne ispunjavaju propisane uslove u trenutku donošenja ovog Pravilnika, a pre toga su najmanje 25 godina obavljali prosvetno‐obrazovni rad, od čega najmanje 15 godina u radu sa decom, na osnovu potvrde OSS.







